319 



Udseende end dens pandserklædte Brødre. Indtil for kort 

 Tid siden antoges den kun at leve paa Sumatra, og Cuvier 

 og Raffles gave den derfor Navn af Sumatra-Næsehornen 

 (Rh. sumatranus); nu har det imidlertid vist sig, at den 

 ogsaa forekommer paa Halvøen Malakka. Ved Chittagong 

 ved den nordlige Ende af den bengalske Bugt blev den 

 smukke tvehornede Hun-Næsehorn, som nu findes i den 

 zoologiske Have i London, fangen for 5 Aar siden; den synes 

 nu næsten at have naaet sin fulde Størrelse (4^ Fods Højde), 

 men tilhører snarere en anden, rigtignok med Rh. suma- 

 tranus nær beslægtet Art, der har faaet Navn af Rh. 

 lasiotis*). Rh. sumatranus er den mindste af de 5 — 6 

 Næsehorn- Arter i Nutiden. Ogsaa den zoologiske Have i 

 Hamburg har for kort Tid siden faaet et levende Exemplar 

 af denne Art, der — trods sine to Horn — aldeles ikke 

 er beslægtet med de afrikanske Næsehorn, men har den 

 indiske Gruppes Kjendemærker i Henseende til Fortænder 

 og Hovedskalsbygning. 



Af den afrikanske Gruppe har man kun sikre 

 Vidnesbyrd om to Arter, der ere almindelig bekjendte som 

 den sorte og den hvide Næsehorn. Den sorte (Rh. 

 bicornis) har Overlæben forlænget og indrettet til at 

 gribe med, saa at den dermed, næsten som med en kort 

 Snabel, kan gribe om Træernes og Buskenes Kviste; thi 

 af disse lever den fornemmelig. De to Horn ere ikke meget 

 forskjellige i Størrelse og Længde; dog er det forreste i 

 Almindelighed det længste. Den sorte Næsehorn findes i 

 Øst- og Sydafrika, og Samuel Baker traf den ret hyp- 

 pig i Øvre-Nubien, hvor den unge Han, der kom til den 

 zoologiske Have i London i 1868, blev fangen af Hamram- 

 Araberne; ogsaa den zoologiske Have i Berlin har siden 

 faaet et levende Exemplar af den sorte afrikanske Næse- 

 horn, men disse to ere de eneste, der have naaet Europa 

 i levende Stand siden de Dage, da Rhinoceros'er bleve 

 foreviste og dræbte i de romerske Amfiteatre. Den hvide 



*) o: N. med de lodne Øren. Gray mener, at den ægte Sumatra- 

 Næsehorn er udbredt over Sumatra og Fastlandet af Bagindien 

 mellem den bengalske Havbugt og Ii'ravaddy-Floden , Rh. lasiotis 

 hinsides denne Flod i Malakka, Pi-gu og indtil Siams Nordgrænse. 

 Forskjellighederne mellem dem synes ikke at være betydelige; om 

 de vise sig konstante, maa Tiden vise. Der har været skrevet 

 adskilligt om disse asiatiske tvehornede Næsehorn i den sidste Tid, 

 og det synes næsten, skjønt det ikke er let at udfinde det ende- 

 lige Resultat, at Arternes Antal er endnu større. 



